stanford-oval/wikipedia huggingface dataset:
ซาลาแมนเดอร์ยักษ์ญี่ปุ่น
ลักษณะ > ขนาด

ขนาดเมื่อโตเต็มที่ยาวได้ถึง 6 ฟุต มีลำตัวสีน้ำตาลมีจุดกระสีดำกระจายทั้งลำตัว ขามีขนาดเล็กมากจนไม่สมกับขนาดตัว นิ้วขาหลังมีทั้งหมดข้างละ 5 นิ้ว ขณะที่ขาหน้ามี 4 นิ้ว  มีขนาดเล็กติดกันด้วยพังผืด หางมีความยาวและแบน ส่วนหัวแบนมากมีความกว้าง ปากมีขนาดใหญ่และกว้าง ตามีขนาดเล็ก
ถือเป็นสัตว์เฉพาะถิ่นที่พบได้เฉพาะในประเทศญี่ปุ่นแห่งเดียวในโลกเท่านั้น โดยจะพบอาศัยในแหล่งน้ำที่เป็นน้ำใส มีออกซิเจนละลายในน้ำสูง และน้ำมีสภาพไหลเชี่ยวแรง เช่น ลำธารหรือน้ำตกในป่าดิบ โดยจะพบได้แถบภาคกลางของประเทศญี่ปุ่น เช่น เกาะฮอนชู มีอายุยืนได้ถึง 80 ปี
การดำรงชีวิต

ซาลาแมนเดอร์ยักษ์ญี่ปุ่นดำรงชีวิตด้วยการกินปลา รวมถึงกุ้งปูในลำธารเป็นอาหาร จะอาศัยด้วยการหลบซ่อนใต้ก้อนหินใต้น้ำในเวลากลางวัน ออกหากินในเวลากลางคืนด้วยการดักซุ่ม ปกติแล้วเป็นสัตว์ที่รักสงบและเชื่องช้างุ่มง่าม แต่สามารถฉกกัดด้วยความดุร้ายและรุนแรงได้เมื่อถูกรบกวน มีผู้ถูกกัดเมื่อไปจับตัวอยู่บ่อย ๆ มีประสาทสัมผัสเป็นตุ่มที่ผิวหนัง โดยเฉพาะที่ส่วนปาก เพื่อตรวจจับการเคลื่อนไหวของสิ่งต่าง ๆ ในน้ำ รวมถึงการดมกลิ่น มีการศึกษาพบว่าซาลาแมนเดอร์ยักษ์ญี่ปุ่นจะจับปลากินเพียงวันละตัวเท่านั้น
การดำรงชีวิต > การขยายพันธุ์

ในช่วงฤดูร้อน ซาลาแมนเดอร์ยักษ์ญี่ปุ่นจะออกมารวมตัวกันในลำธาร ด้วยการย้ายขึ้นไปยังบริเวณต้นน้ำ ซึ่งบางครั้งอาจจะต้องปีนป่ายขึ้นไปยังบนบกและใช้เวลานานนับสัปดาห์ เพื่อต่อสู้กันเพื่อแย่งอาณาเขตการผสมพันธุ์และเฟ้นหาตัวเมีย ด้วยการกัดกันอย่างรุนแรง  ด้วยการเลือกทำเลที่ทำรังริมฝั่งน้ำ โดยที่พฤติกรรมการวางไข่ยังคงเป็นปริศนา แต่เชื่อกันว่าซาลาแมนเดอร์ยักษ์ญี่ปุ่นทุกตัวจะเดินกันเป็นวงกลม และเมื่อตัวเมียปล่อยไข่ ตัวผู้จะปล่อยน้ำเชื้อเข้าปฏิสนธิ ตัวที่ใหญ่ที่สุดจะปล่อยน้ำเชื้อมากที่สุดและไข่จะได้รับน้ำเชื้อมากที่สุด โดยใช้เวลาวางไข่ประมาณ 2 ชั่วโมง ครั้งละประมาณ 500 ฟอง ซึ่งตัวเมียอาจจะวางไข่ได้มากกว่าหนึ่งครั้ง แต่เมื่อเสร็จแล้วก็จะกลับไปยังถิ่นที่อยู่อาศัย รวมถึงตัวผู้ตัวอื่น ๆ ด้วย ยกเว้นตัวผู้ตัวที่เป็นผู้ทำรังจะเฝ้าดูแลไข่ ไข่ใช้เวลาฟักเกือบ 50 วัน ความยาวแรกเกิดเพียง 30 มิลลิเมตร ตาค่อนข้างโต ขาก็ยังไม่พัฒนาเต็มที่ และมีพู่เหงือกปรากฏเห็นชัดเจน ในช่วงนี้จะหายใจด้วยเหงือกเหมือนกับปลา จนกว่าจะอายุครบ 4 ปี  การเคลื่อนไหวจึงต้องใช้การว่ายน้ำคล้ายกับปลาหรือลูกอ๊อด อีกทั้งยังมีถุงไข่แดงสีเหลืองใช้สำหรับเป็นอาหารสำรอง เมื่อถุงนี้ยุบลง
จึงจะออกหากินด้วยตัวเอง โดยมีซาลาแมนเดอร์ยักษ์ญี่ปุ่นตัวผู้คอยดูแล จนกว่าอายุจะครบ 4 เดือน เมื่อฤดูกาลผ่านจากช่วงฤดูใบไม้ร่วงจนถึงฤดู
หนาว เมื่อลูกซาลาแมนเดอร์ยักษ์ญี่ปุ่นความยาวได้ 4 เซนติเมตร ในช่วงฤดูใบไม้ผลิ ก็จะออกหากินด้วยตัวเอง แต่ในช่วงที่เป็นวัยอ่อนนั้นไม่สามารถที่ป้องกันตัวเองได้ จึงต้องซ่อนตัวอยู่ใต้กองใบไม้หรือก้อนหินใต้น้ำ มีลูกซาลาแมนเดอร์ยักษ์ญี่ปุ่นเพียง 1 ใน 500 ตัวเท่านั้นที่จะเจริญเติบโตจนเป็นวัยเต็มตัว
ปัจจุบัน ซาลาแมนเดอร์ยักษ์ญี่ปุ่นบางส่วนได้มีการผสมข้ามสายพันธุ์กับซาลาแมนเดอร์ยักษ์จีน ทำให้สายพันธุ์ดั้งเดิมสูญเสียไป ซึ่งนักวิทยาศาสตร์ชาวญี่ปุ่นที่ทำการศึกษาและอนุรักษ์ส่วนนี้ จะทำการแยกตัวที่เป็นลูกผสมออกมาจากที่อยู่ธรรมชาติ ซึ่งสถานะของซาลาแมนเดอร์ยักษ์ญี่ปุ่นปัจจุบัน มีความเสี่ยงต่อการสูญพันธุ์
ความเชื่อโบราณ

นอกจากนี้แล้ว ซาลาแมนเดอร์ยักษ์ญี่ปุ่นยังถูกเชื่อมโยงว่า อาจเกี่ยวข้องกับสาเหตุที่มีเด็กหรือผู้คนจมน้ำเสียชีวิต ซึ่งเชื่อว่าเป็นการกระทำของพรายน้ำที่เรียกว่า "กัปปะ" (河童) อีกด้วย แต่ซาลาแมนเดอร์ยักษ์ญี่ปุ่นก็ถูกจับเพื่อรับประทานเป็นอาหารเหมือนกับซาลาแมนเดอร์ยักษ์จีนด้วย
ซาลาแมนเดอร์ยักษ์ลูกผสมในวัยอ่อน
ซูเปอร์ควิซสเปเชียล

| --- | --- |
 ซูเปอร์ควิซสเปเชียล

ออกอากาศ: พ.ศ. 2533 - พ.ศ. 2542 (20 ครั้ง)
สถานีโทรทัศน์: สถานีโทรทัศน์นิปปอน
ผู้ดำเนินรายการ: มีหลายคน ดูในบทความ
ผลิตโดย: 
ซูเปอร์ควิซสเปเชียล (ญี่ปุ่น: スーパークイズスペシャル) เป็นรายการโทรทัศน์ของประเทศญี่ปุ่น ออกอากาศในช่วงเปลี่ยนฤดูใบไม้ผลิและฤดูใบไม้ร่วงในแต่ละปี นั่นคือปีละสองครั้งเท่านั้น ตั้งแต่ฤดูใบไม้ผลิ พ.ศ. 2533 จนถึงฤดูใบไม้ร่วง พ.ศ. 2542 เป็นรายการที่มุ่งเน้นวาไรตีโชว์ซึ่งมีช่วงหลัก ๆ เป็นเกมถามตอบปัญหาหลากหลายประเภท ชื่อของรายการนี้เปลี่ยนชื่อมาแล้วสองครั้ง เช่น ตั้งแต่ฤดูใบไม้ร่วง พ.ศ. 2534 ถึงฤดูใบไม้ร่วง พ.ศ. 2539 ใช้ชื่อว่า ยนจิกัง ควิซซูเปอร์สเปเชียล (ญี่ปุ่น: 4時間クイズスーパースペシャル) และใช้ชื่อตอนต่าง ๆ มากมาย
ประวัติ

ซูเปอร์ควิซสเปเชียลเป็นรายการที่ได้วางแผนต่อเนื่องมาจากรายการ วะรัตเตะโยะโระชิกุ โชว์บายโชไบ!! (笑ってヨロシクSHOW by ショーバイ!!) ออกอากาศเมื่อ 27 ธันวาคม พ.ศ. 2532 ซึ่งเหมือนกับเอาสองรายการได้แก่ โดะชิระซะมะโมะ!! วะรัตเตะโยะโระชิกุ (どちら様も!!笑ってヨロシク) และ ควิซเซะไกวะ โชว์บายโชไบ!! (クイズ世界はSHOW by ショーバイ!!) มายำรวมกัน โดยมี โทะโกะโระ จอร์จ (所 ジョージ) และ อิสึมิ มะซะตะกะ (逸見 政孝) จากทั้งสองรายการมาเป็นผู้ดำเนินรายการร่วม
ฤดูใบไม้ผลิ พ.ศ. 2533 ถึงฤดูใบไม้ผลิ พ.ศ. 2534 (3 ครั้งแรก) ควิซเซะไกวะ โชว์บายโชไบ!! เป็นเกมโชว์ถามตอบปัญหา (ควิซโชว์) เพียงอย่างเดียว โดยใช้ชื่อตอนว่า ชิงะสึวะ นิงกิบังงุมิเดะ โชว์บายโชไบ!! (4月は人気番組でSHOW by ショーバイ!!) และ อะกิวะ นิงกิบังงุมิเดะ โชว์บายโชไบ!! (秋は人気番組でSHOW by ショーバイ!!) จากนั้นฤดูใบไม้ร่วง พ.ศ. 2534 จึงเริ่มมีวาไรตีโชว์เพิ่มเข้ามาในรายการ ไม่ได้มีเพียงแค่ โชว์บายโชไบ!! ด้วยเหตุดังกล่าวทำให้รายการนี้ถึงจะมี "ควิซ" ในช่วงของรายการแต่ก็ไม่เรียกว่าควิซโชว์ เช่น เซะไกมะรุมิเอะ! เซะไกโนะซีเอ็มควิซ (世界まる見え!世界のCMクイズ), โทะกุโฮโอนิกุ ยนตะกุควิซ (特ホウ王国 4択クイズ), โยะรุโมะฮิปปะเระควิซ! ซะบิกะระฮิปปะเระ!! (夜もヒッパレ・クイズ!サビからヒッパレ!!) เป็นต้น
วันที่ออกอากาศของรายการตรงกับวันพุธและใช้ชื่อตอนที่มีคำว่า โชว์บายโชไบ!! ทุกครั้งเรื่อยมาจนถึงฤดูใบไม้ผลิ พ.ศ. 2538 ครั้งถัดมาคือ ฤดูใบไม้ร่วง พ.ศ. 2538 เปลี่ยนไปออกอากาศวันพฤหัสบดีแทนและใช้ชื่อตอนที่มีคำว่า มาจิคัล (マジカル) เพียงอย่างเดียวเป็นต้นมา อย่างไรก็ตามฤดูใบไม้ร่วง พ.ศ. 2542 ซึ่งเป็นครั้งสุดท้ายก็กลับมาฉายวันพุธอีก ซึ่งก็ไม่ได้ใช้ มาจิคัล ในชื่อตอน
ผู้ดำเนินรายการ

ใบไม้ผลิ 2533 – ใบไม้ผลิ 2534: อิสึมิ มะซะตะกะ (逸見 政孝), วะตะนะเบะ มะซะยุกิ (渡辺 正行)
ใบไม้ร่วง 2534 – ใบไม้ผลิ 2535: อิสึมิ, วะตะนะเบะ, บันโด เอจิ (板東 英二), ทาเกชิ คิตะโน (ビート たけし), โทะโกะโระ จอร์จ (所 ジョージ), คิมุระ ยูโกะ (木村 優子)
ใบไม้ร่วง 2535: อิสึมิ, วะตะนะเบะ, บันโด, ทะเกชิ, โทะโกะโระ, คิมุระ, ชิมะดะ ชินซุเกะ (島田 紳助)
ใบไม้ผลิ 2536: อิสึมิ, วะตะนะเบะ, บันโด, ทะเกชิ, โทะโกะโระ, ชินซุเกะ, นะงะอิ มินะโกะ (永井 美奈子)
ใบไม้ร่วง 2536: บันโด, วะตะนะเบะ, ทะเกชิ, โทะโกะโระ, ชินซุเกะ, นะงะอิ
ใบไม้ผลิ 2537: บันโด, วะตะนะเบะ, ทะเกชิ, โทะโกะโระ, คุซุตะ เอะริโกะ (楠田 枝里子), ชินซุเกะ, นะงะอิ, ฟุกุซะวะ อะกิระ (福澤 朗)
ใบไม้ร่วง 2537: บันโด, วะตะนะเบะ, โทะโกะโระ, คุซุตะ, ชินซุเกะ, โชฟุกุเต สึรุเบะ (笑福亭 鶴瓶), อุชชัง นันชัง หรืออุนนัง (ウッチャンナンチャン), นะงะอิ, ฟุกุซะวะ
ใบไม้ผลิ 2538: บันโด, วะตะนะเบะ, โทะโกะโระ, ชินซุเกะ, สึรุเบะ, อุนนัง, ฮิซะโมะโตะ มะซะมิ (久本 雅美), นะงะอิ, ฟุกุซะวะ
ใบไม้ร่วง 2538: บันโด, วะตะนะเบะ, ทะเกชิ, โทะโกะโระ, คุซุตะ, ชินซุเกะ, สึรุเบะ, อุนนัง, นะงะอิ, ฟุกุซะวะ
2539 เป็นต้นไป: บันโด, วะตะนะเบะ, ทะเกชิ, โทะโกะโระ, ชินซุเกะ, อุนนัง, นะงะอิ, ฟุกุซะวะ, กลุ่มดับเบิ้ลโคจิ(Wコウジ) ได้แก่ อิมาดะ โคจิ และ ฮิกาชิโนะ โคจิ,  กลุ่มไนน์ตี้ไนน์ ได้แก่ โอคามุระ ทาคาชิ และ ยาเบะ ฮิโรยูกิ, นะมิเอะ อะมุโระ, มิโนะมอนตะ, นะกะยามะ ฮิเดยูกิ
ดับเบิลดรากอน IV

| ดับเบิลดรากอน IV |
| --- | --- |
ผู้พัฒนา: อาร์คซิสเต็มเวิร์ค
ผู้จัดจำหน่าย: อาร์คซิสเต็มเวิร์ค
กำกับ: โยะชิฮิซะ คิชิโมะโตะ
อำนวยการผลิต: ทะกะโอะมิ คะเนะโกะ
โปรแกรมเมอร์: เค โอยะมะ
ศิลปิน: โคจิ โอะงะตะ
แต่งเพลง: คะซุนะกะ ยะมะเนะ
ชุด: ดับเบิลดรากอน
เครื่องเล่น: เพลย์สเตชัน 4 ไมโครซอฟท์ วินโดวส์
วางจำหน่าย: เพลย์สเตชัน 4ทั่วโลก: 29 มกราคม ค.ศ. 2017 (2017-01-29)ไมโครซอฟท์ วินโดวส์ทั่วโลก: 30 มกราคม ค.ศ. 2017 (2017-01-30)
แนว: บีตเอ็มอัป
รูปแบบ: ผู้เล่นคนเดียว, หลายผู้เล่น
ดับเบิลดรากอน IV (ญี่ปุ่น: ダブルドラゴン Ⅳ; อังกฤษ: Double Dragon IV) เป็นวิดีโอเกมแนวบีตเอ็มอัปในซีรีส์ดับเบิลดรากอน ที่ได้รับการวางแผนสำหรับการเปิดตัวในเดือนมกราคม ค.ศ. 2017 สำหรับเพลย์สเตชัน 4 และไมโครซอฟท์ วินโดวส์
รูปแบบการเล่น

นอกจากโหมดเนื้อเรื่อง เกมนี้มีโหมดสองผู้เล่น
การพัฒนา

ความแตกต่างจากเกมก่อนหน้านี้ในซีรีส์ ภาคต่อนี้ได้รับการพัฒนาโดยอาร์คซิสเต็มเวิร์คที่ได้ซื้อลิขสิทธิ์ซีรีส์ในปี ค.ศ. 2015 นักพัฒนาซีรีส์หลายรายยังคงร่วมงานกับโครงการนี้อย่างต่อเนื่อง รวมถึงผู้กำกับ, นักออกแบบตัวละคร, นักแต่งเพลง และโปรแกรมเมอร์คนเดิม เกมนี้ได้รับการเปิดเผยในช่วงปลายเดือนธันวาคม ค.ศ. 2016 ผ่านภาพยนตร์โฆษณาที่แสดงถึงรูปแบบการเล่น เว็บไซต์เกมสปอต ได้คาดหวังว่าจะมีการปรับปรุงกราฟิกอย่างเดียวกันกับดับเบิลดรากอนนีออน ทว่า รูปแบบการเล่นและกราฟิกของภาคใหม่นี้กลับมีรูปแบบที่คล้ายกับพอร์ตที่ทำสำหรับระบบแฟมิคอมมากกว่า ซึ่งกราฟิกตัวละครได้ยึดรูปแบบโดยตรงจากภาคเก่า ๆ เหล่านั้น
เกมนี้มีแผนที่จะจัดจำหน่ายในวันที่ 29 มกราคม ค.ศ. 2017 สำหรับระบบบเพลย์สเตชัน 4 และวันที่ 30 มกราคม สำหรับระบบไมโครซอฟท์ วินโดวส์
ซาโอริ ฮาระ

| ซาโอริ ฮาระ |
| --- | --- |

เกิด: ไมอิ คาโตะ ไมอิ นานามิ (ชื่อเดิม)  (1988-01-01) 1 มกราคม ค.ศ. 1988 (36 ปี) จังหวัดฮิโรชิมะ ญี่ปุ่น
สัญชาติ: ญี่ปุ่น-เยอรมัน

ส่วนสูง: 165 เซนติเมตร
สีตา: น้ำตาล
สีผม: ดำ
หมู่เลือด: O
รสนิยมทางเพศ: รักต่างเพศ
 
เว็บไซต์ทางการ ซาโอริ ฮาระ ที่ IMDb 
ซาโอริ ฮาระ (ญี่ปุ่น: 原紗央莉; อังกฤษ: Hara Saori) เป็นนักแสดงภาพยนตร์เอวีสาวชื่อดังชาวญี่ปุ่น เกิดเมื่อวันที่ 1 มกราคม ค.ศ. 1988 ที่เมืองฮิโรชิมะ ประเทศญี่ปุ่น โดยมีเชื้อสายเยอรมัน จากพ่อลูกครึ่งญี่ปุ่น-เยอรมันและแม่ชาวญี่ปุ่น
ชีวิตและหน้าที่การงาน

เธอเข้าสู่แวดวงบันเทิงด้วยถ่ายแบบในชื่อ ไม นานามิ (七海まい) ตั้งแต่ปี ค.ศ. 2005 ลงหน้าปกนิตยสารและหนังสือพิมพ์ฉบับต่าง ๆ ต่อมาก็ได้ห่างหายจากวงการไป จนกระทั่งในต้นปี ค.ศ. 2008 ได้กลับมาอีกครั้ง ในชื่อ ซาโอริ ฮาระ  ด้วยการถ่ายภาพนู้ดเป็นครั้งแรกให้กับนิตยสารซาบรา พร้อมเซ็นสัญญากับบริษัทซอฟต์ ออน ดีมานด์ (เอสโอดี) ซึ่งบริษัทที่มีชื่อเสียงในด้านการถ่ายทำภาพยนตร์เอวี และได้แสดงในภาพยนตร์เรื่องแรกในปีถัดมา ทำยอดขายถึง 270,000 แผ่นในเดือนแรก ซึ่งสามารถทำรายได้เกือบ 700 ล้านเยน (30 ล้านบาท)
ทำให้เธอเป็นที่รู้จักในแวดวงภาพยนตร์เอวีของญี่ปุ่น เธอได้เขียนหนังสืออัตชีวประวัติของตัวเองในชื่อว่า My Real Name Is Mai Kato: Why I Became an AV Actress (本名、加藤まい　私がAV女優になった理由) ซึ่งเป็นเรื่องราวเกี่ยวกับประสบการณ์การทำงานของในการเป็นนักแสดงเอวีให้แฟน ๆ ได้ติดตาม พร้อมกับมีผลงานหนังสือภาพ โน นู้ด บาย กิชิน1 20 เอ็กซ์เอ็กซ์ โตเกียว
ในปี ค.ศ. 2010 ได้รางวัลนักแสดงนำหญิงยอดเยี่ยม ประเภท อะเดาท์ บรอดแคสติ้ง อวอร์ด จาก สกาย เพอร์เฟ็ค ทีวี และได้เป็นหนึ่งในนักแสดงนำในภาพยนตร์อีโรติกของฮ่องกงในระบบสามมิติเรื่อง 3D Sex and Zen: Extreme Ecstasy ซึ่งเมื่อออกฉายแล้วประสบความสำเร็จอย่างมาก
ชีวิตและหน้าที่การงาน > ไม นานามิ

เธอเข้าสู่วงการไอดอลครั้งแรกภายใต้ชื่อ ไม นานามิ เธอร้องเพลง Spicy Days (スパイシーデイズ) เพลงประกอบการ์ตูนแอนิเมชัน Marshmallow times ออกอากาศช่อง TV Osaka ปี 2004 ร่วมแสดงภาพยนตร์เรื่อง The Dream of Delinquent Boys (不良少年の夢 / Furyō Shōnen No Yume) และ horse-racing melodrama Haru Urara (Lovely Fields)
เธอถ่ายรูปชุดว่ายน้ำลงหนังสือภาพ Mai Nanami First Photobook เดือนพฤษภาคมปี 2005 และแผ่นดีวีดี Mai Nanami: Yamagishi Shin Digital Movie Museum วางจำหน่ายเดือนสิงหาคมปี 2005 เธอรับบทแสดงนำหญิงเภาพยนตร์ Reigo: The Deep Sea Monster vs the Battleship Yamato เปิดตัวที่งาน American Film Market จัดที่ Santa Monica, California เดือนพฤษภาคมปี 2005 ชื่อ Deep Sea Monster Reigo
ชีวิตและหน้าที่การงาน > เปิดตัวด้านการแสดงเอวี และงานแสดงช่วงปี 2009

หลังจากหายหน้าจากการแสดงระยะหนึ่ง เธอปรากฏตัวอีกครั้งภายใต้ชื่อ ซาโอริ ฮาระ ช่วงเดือนสิงหาคมปี 2008 พร้อมกับผลงานวิโอดีเว็กซี่ Clear Water เดือนต่อมาเธอถ่ายภาพนู้ดลงนิตรสารผู้ชาย Sabra พร้อมกับประกาศว่ามีสัญญาการแสดงหนัง AV กับทางค่าย Soft On Demand(SOD) เธอนำกลุ่ม SOD เข้ร่วมกิจกรรมต่อต้านโรคติดต่อทางเพศสัมพันธ์เดือนพฤศจิกายนปี 2009 เดิมทำหน้าที่โดย Nana Natsume นักแสดงหนัง AV จากค่าย SOD ผลงานชิ้นแรกกับทางค่าย SOD ของ Saori Hara วางจำหน่ายเดือนมกราคมปี 2009 มีชื่อว่า Real Celebrity Saori Hara: Miraculous AV Debut มีรายงานว่าขายได้ประมาณ 100,000 ชุด
ช่วงเปิดตัวการแสดง AV เธอรับงานถ่ายนู้ด NO NUDE by KISHIN 1 20XX TOKYO งานถ่ายนู้ดบริเวณพื้นที่สาธารณะเขตโตเกียว จัดโดย Asihi Press ช่างภาพในงานคือนาย คิชิน ชิโนยามะ ซึ่งชิโนยามะกล่าวว่าเค้าชอบการร่วมงานกับนักแสดง AV เนื่องจากไม่ต้องกังวล ว่าจะถ่ายภาพหลุด หรือผิดมุม แต่ทั้งชิโนยามะและซาโอริ ฮาระถูกปรับจากการอนาจารในที่สาธารณะ
แหล่งข้อมูลอื่น

เว็บไซต์อย่างเป็นทางการ เก็บถาวร 2008-09-27 ที่ เวย์แบ็กแมชชีน
ข้อมูลจากIMDb
ทามาโกะ (แก้ความกำกวม)

ทามาโกะ (ญี่ปุ่น: 野比玉子) อาจหมายถึง
โนบิ ทามาโกะ  (อา)  อาของโนบิตะ น้องชายของโนบิ โนบิสุเคะ
โนบิ ทามาโกะ  แม่ของโนบิตะ
ซูสีไทเฮา ก่อนแผ่นดินสิ้นสลาย

| ซูสีไทเฮา ก่อนแผ่นดินสิ้นสลาย |
| --- | --- |

ประเภท: ละครโทรทัศน์ดรามา/ประวัติศาสตร์จีน
แสดงนำ: ทะนะกะ ยูโกะ โย่ว เซ่าจวิน โจว อี้ฉี จาง ป๋อ อิง เถา
ผู้ประพันธ์ดนตรีแก่นเรื่อง: อะยุมิ ฮะมะซะกิ
ประเทศแหล่งกำเนิด: ญี่ปุ่น   จีน
ภาษาต้นฉบับ: จีนกลาง
จำนวนตอน:  ญี่ปุ่น: 25 ตอน  จีน: 28 ตอน  ไทย: 25 ตอน 
ออกอากาศ
เครือข่าย:  ญี่ปุ่น: เอ็นเอชเค  จีน: เอชบีเอ็น 
ออกอากาศ:  ญี่ปุ่น: 2 มีนาคม 2010  จีน: 14 มีนาคม 2010 
ซูสีไทเฮา ก่อนแผ่นดินสิ้นสลาย (อังกฤษ: The Firmament of the Pleiades หรือ The Pleiades; ญี่ปุ่น: 蒼穹の昴, Sōkyū no Subaru; จีน: 苍穹之昴; พินอิน: Cāngqióng Zhīmǎo) เป็นละครโทรทัศน์ สร้างจากการความร่วมมือของสถานีโทรทัศน์เอ็นเอชเคของญี่ปุ่น กับสถานีโทรทัศน์เอชบีเอ็นของจีน นำแสดงโดย ทะนะกะ ยูโกะ, โย่ว เซ่าจวิน, โจว อี้ฉี, จาง ป๋อ, อิง เถา
ทีวีไทยนำมาฉายในประเทศไทยทุกวันพฤหัสบดีและวันศุกร์ เวลา 20.20-21.00 น. ออกอากาศครั้งแรกในประเทศไทยเมื่อคืนวันพฤหัสบดีที่ 11 พฤศจิกายน พ.ศ. 2554 และออกอากาศอีกครั้งทุกวันเสาร์และวันอาทิตย์ เวลา 18.30-19.30 น. ทางไทยรัฐทีวี ตั้งแต่วันเสาร์ที่ 2 มกราคม พ.ศ. 2559 ใช้ชื่อว่า ซูสีไทเฮา หงส์เหนือบัลลังก์
เนื้อเรื่อง

ซูสีไทเฮา เป็นเรื่องราวที่เกิดขึ้นในยุคปลายราชวงศ์ชิง ในรัชสมัยสมเด็จพระจักรพรรดิกวางสู (จางโป๋) สมเด็จพระจักรพรรดิหนุ่มแห่งราชวงศ์ชิง ผู้มุ่งปรารถนาที่ปฏิรูปการปกครองของประเทศ เพราะเล็งเห็นการที่ประเทศจะตกต่ำเพราะการแผ่อิทธิพลจากมหาอำนาจชาติตะวันตก แต่มี พระนางซูสีไทเฮา (ทะนะกะ ยูโกะ) ซึ่งเป็นผู้อุปถัมภ์พระองค์มาแต่ทรงพระเยาว์ เป็นผู้ครองอำนาจทั้งในวังหลวงและอำนาจทั้งปวงในการปกครองประเทศ
โดยมีเนื้อหาที่เป็นการช่วงชิงอำนาจอย่างมีชั้นเชิงระหว่าง พระนางซูสีไทเฮา และ สมเด็จพระจักรพรรดิกวางสู ซึ่งในเนื้อเรื่องได้แสดงให้เห็นถึงความเจ็บปวดที่ซ่อนอยู่ลึก ๆ ภายในพระราชหฤทัยของพระนางซูสีไทเฮา ที่พยายามจะกุมอำนาจไว้ให้ตลอด โดยที่เรื่องราวจะเล่าผ่านจาก 2 ตัวละคร คือ หลี่ชุนอวิ๋น (โย่ว เซ่าจวิน) ขันทีและนักแสดงงิ้วคนโปรดของพระนางซูสีไทเฮา ซึ่งเล่าในมุมมองของพระนางซูสีไทเฮา และ เหลียงเหวินซิ่ว (โจว อี้ฉี) จอหงวนหนุ่มที่สุดในประวัติศาสตร์ราชวงศ์ ซึ่งเป็นพี่ชายคนโตของ หลี่ชุนอวิ๋น เล่าในมุมมองของสมเด็จพระจักรพรรดิกวางสู
เบื้องหลัง

ซูสีไทเฮาเป็นละครโทรทัศน์ที่เกิดจากการร่วมมือกันของ 2 ประเทศ คือ จีนและญี่ปุ่น สร้างมาจากบทประพันธ์ในชื่อเดียวกันนี้ของ อะซะดะ จิโระ นักเขียนชาวญี่ปุ่น ในปี พ.ศ. 2539
และได้ ทะนะกะ ยูโกะ นักแสดงหญิงชาวญี่ปุ่นในวัย 55 ปี ผู้ซึ่งมีชื่อเสียงมาจากละครโทรทัศน์ของญี่ปุ่นเรื่อง สงครามชีวิตโอชิน (おしん Oshin) ที่ได้รับความนิยมอย่างมากทั้งในจีนและญี่ปุ่นในยุคทศวรรษที่ 80 มารับบท พระนางซูสีไทเฮา สตรีผู้มีชื่ออย่างมากในประวัติศาสตร์จีน ทะนะกะได้บ่ายเบี่ยงที่จะรับบทนี้มาโดยตลออด เพราะเห็นว่าบทนี้เคยมีนักแสดงหลายคนรับมาแล้ว แต่เมื่อได้อ่านบทประพันธ์แล้วก็เปลี่ยนใจ และถือว่าเป็นงานหนักอีกครั้งหนึ่งในชีวิตการแสดง
เมื่อประกาศรายชื่อนักแสดงที่จะมารับบทพระนางซูสีไทเฮาแล้ว ก็ได้เกิดเป็นประเด็นถกเถียงขึ้นในจีนถึงเรื่องความเหมาะสมในการรับบทตัวละครนำของเรื่อง อย่าง พระนางซูสีไทเฮา ของทะนะกะ ซึ่งเป็นนักแสดงชาวญี่ปุ่น
ในญี่ปุ่น ละครออกอากาศทางสถานีเอ็นเอชเคครั้งแรกในวันที่ 2 มีนาคม พ.ศ. 2553 และในจีนออกอากาศครั้งแรกทางสถานีปักกิ่งในวันที่ 14 มีนาคม ปีเดียวกันนี้
ในไทย ออกอากาศครั้งแรกในวันที่ 11 พฤศจิกายน พ.ศ. 2554 ต่อจาก ขอรักลูกทุกฤดูกาล (白い春, White Spring)
นักแสดงนำ

| 0 | 1 | 2 |
| --- | --- | --- |
| ตัวละคร | นักแสดง | บทบาท |
| ซูสีไทเฮา | ทะนะกะ ยูโกะ | อดีตมเหสีในจักรพรรดิเสียนเฟิง เป็นผู้มีอำนาจสูงสุดในแผ่นดินยุคนั้น |
| หลี่ชุนอวิ๋น หรือ ชุน | โย่ว เซ่าจวิน | เป็นน้องชายของเหลียงเหวินซิ่ว แม้ไม่ใช่พี่น้องกันแท้ ๆ แต่ก็ผูกพันยิ่งกว่าพี่น้อง เข้าวังเพื่อเป็นขันที และที่สุดก็ได้เป็นขันทีคนโปรดของพระนางซูสีไทเฮา มีดวงชะตาที่ผูกพันกับพระนางซูสีไทเฮาเพราะเกิดภายใต้ดาวลูกไก่เช่นเดียวกัน |
| เหลียงเหวินซิ่ว | โจ อี้ฉี | จอหงวนหนุ่มที่สุดในประวัติศาสตร์ของราชวงศ์ชิง เป็นพี่น้องชายของหลี่ชุนหวิ๋นและหลิงเอ๋อ มีปณิธานต้องการปฏิรูปการปกครองเพื่อประชาชนใต้หล้าทั้งปวง |
| จักรพรรดิกวางสู | จาง ป๋อ | ฮ่องเต้หนุ่มของราชวงศ์ชิง ถูกเลี้ยงดูและควบคุมโดยพระนางซูสีไทเฮามาตั้งแต่ยังทรงพระเยาว์ ต้องการการปฏิรูปการปกครอง แม้จะต้องขัดกับพระนางซูสีไทเฮา ผู้ซึ่งพระองค์เรียกว่า พระมารดา ก็ตาม |
| จางฮูหยิน | อิง เถา | หญิงหม้ายที่ยังสาวและสวยผู้ทรงเสน่ห์ของสังคม แท้ที่จริงแล้วเธอคือ องค์หญิงโซวอาน เป็นธิดาบุญธรรมของพระนางซูสีไทเฮา เธอคอยเป็นหูเป็นตาและเป็นที่ปรึกษาให้แก่พระนางซูสีไทเฮา แต่ก็ให้ความช่วยเหลือเหลียงเหวินซิ่วอยู่เสมอ ทั้งเธอและเหลียงเหวินซิ่วรักกัน แต่มิอาจเป็นไปได้ เพราะเธอไม่ต้องการเปิดเผยฐานะที่แท้จริง |
| คะโนะสุเกะ โอกะ | ยุกิโยชิ โอซะวะ | นักข่าวชาวญี่ปุ่นเพื่อนสนิทของเหลียงเหวินซิ่วและจางฮูหยิน ต้องการช่วยเหลือจีนในการปฏิรูป |
| อิโต ฮิโระบุมิ | มิตสึรุ ฮิระตะ | อดีตนายกรัฐมนตรีคนแรกของญี่ปุ่น ผู้นำในการปฏิรูปยุคเมจิ เดินทางมาญี่ปุ่นเพื่อเป็นที่ปรึกษาให้แก่จักรพรรดิกวางสู |
| หลิงเอ๋อ | เจ้า ลี่อิ่ง | น้องสาวคนสุดท้องของเหลียงเหวินซิ่วและหลี่ชุนอวิ๋น เป็นผู้หญิงที่มีจิตใจอ่อนโยน และเป็นคนรับใช้ผู้ซื่อสัตย์ |
| เหลียนอิง | สือ เซียวมั่น | หัวหน้าขันทีทั้งหมดในวัง คนใกล้ชิดของพระนางซูสีไทเฮา มีความต้องการอำนาจวาสนาและปกป้องผลประโยชน์ตัวเองถึงที่สุด |
| เฒ่าเต๋อจื่อ | หลิว ฉางเซิง | อดีตขันทีคนสนิทของพระนางซูสีไทเฮา ถูกไล่ออกจากวังมาใช้ชีวิตอยู่ข้างถนนเพราะทำผิด เป็นอาจารย์และผู้แนะนำแนวทางแก่หลี่ชุนอวิ๋น |
| โบตั๋นดำ | ตู้ ฝูเหยวียน | อดีตนักแสดงงิ้วคนโปรดของพระนางซูสีไทเฮา ถูกไล่ออกมาจากวังเช่นเดียวกับเฒ่าเต๋อจื่อ มีใบหน้าอัปลักษณ์เพราะถูกคนกลั่นแกล้ง เป็นอาจารย์สอนง้วให้แก่หลี่ชุนอวิ๋น |
| ฮองเฮา (สี่จื่อ) | ซวง ซวง | หลานของซูสีไทเฮา (ลูกสาวของกุ้ยเสียง น้องชายของซูสีไทเฮา) มักใส่ร้ายมเหสีเจินเพราะเกลียดชังและอิจฉาสาเหตุเพราะฮ่องเต้ทรงไม่สนใจในตัวพระนางและเรียกว่าพระนางนั้นน่าสงสารมากๆ |
| พระมเหสีเจิน | จาง เหมิง | พระมเหสีจากเผ่าตาตาลัน แม้จะเป็นเพียงพระมเหสีรอง แต่เป็นที่โปรดของจักรพรรดิกวางสู เป็นผู้ที่สนับสนุนให้มีการปฏิรูปการปกครอง จึงเป็นที่เกลียดชังของพระนางซูสีไทเฮายิ่งนักแต่นางเองก็มีความแสบพอควร |
ดูเพิ่ม

นิธิ เอียวศรีวงศ์. (2011-02-12). "น้ำตาไหลเมื่อดู 'ซูสีไทเฮา'"[ลิงก์เสีย]. กรุงเทพฯ: มติชน. เข้าถึงเมื่อ: 2016-01-08.
ซากิ อากาอิ

นักมวยปล้ำอาชีพชาวญี่ปุ่น
| ซากิ อากาอิ |
| --- | --- |
อากาอิในเดือนกรกฎาคม ค.ศ. 2022
เกิด:  (1987-01-24) มกราคม 24, 1987 (37 ปี) เกียวโต ประเทศญี่ปุ่น
พ่อแม่: ฮิเดกาซุ อากาอิ
ประวัติมวยปล้ำอาชีพ
ชื่อบนสังเวียน: ซากิ อากามิยะ ซูเกบัง ซากิ ซากิซามะ ซากิ ซากิ อากาอิ
ส่วนสูง: 1.74 ม.
น้ำหนัก: 53 กก.
ฝึกหัดโดย: มาซาฮิโระ ทากานาชิ เชอร์รี
เปิดตัว: ค.ศ. 2011
ซากิ อากาอิ (ญี่ปุ่น: 赤井沙希; อักษรโรมัน: Saki Akai; 24 มกราคม ค.ศ. 1987 – ) เป็นทั้งนักมวยปล้ำอาชีพ, ไอดอล, นางแบบ และผู้มีชื่อเสียงทางโทรทัศน์ชาวญี่ปุ่น โดยปัจจุบันทำงานให้กับดีดีที โปร-เรสต์ลิง (DDT) ซึ่งเป็นสมาคมมวยปล้ำอาชีพของญี่ปุ่น และโตเกียวโจชิโปรเรสต์ลิง (TJPW) ซึ่งเป็นสมาคมโจชิพี่น้อง ทั้งนี้ พ่อของเธอเป็นอดีตนักมวยอาชีพที่ชื่อฮิเดกาซุ อากาอิ
อาชีพมวยปล้ำอาชีพ > สมาคมอิสระ (ค.ศ. 2011–ปัจจุบัน)

อากาอิได้เปิดตัวมวยปล้ำอาชีพครั้งแรกของเธอที่การแสดงครบรอบ 1 ปีไอซ์ริบบอนเมื่อวันที่ 1 มิถุนายน ค.ศ. 2011 ซึ่งเธอได้ร่วมทีมกับฮิการุ ชิดะ และต่อสู้กับสึกาซะ ฟูจิโมโตะ และมาโกโตะ ในเวลาจำกัด เธอเป็นที่รู้จักจากการครอบครองตำแหน่งสมาคมมวยปล้ำอาชีพต่าง ๆ เช่น โตเกียวโจชิโปรเรสต์ลิง และที่การแสดงทีเจพี โตเกียวโจชิโปร '17 เมื่อวันที่ 4 มกราคม เธอเป็นฝ่ายชนะมิยู ยามาชิตะ เธอยังทำงานให้กับเวิลด์วันเดอร์ริงสตาร์ดอมและในเยียร์เอนด์ไคลแมกซ์เมื่อวันที่ 23 ธันวาคม ค.ศ. 2014 เธอไม่ประสบความสำเร็จในการท้าชิงโยชิโกะสำหรับเวิลด์ออฟสตาร์ดอมแชมเปียนชิป ในช่วงเวลาที่เธออยู่กับสมาคมซีดลินง์ เธอได้ทำงานร่วมกับนักมวยปล้ำหลายคน เช่น ในการแสดงซีดลินง์/โยชิโกะโปรดิวซ์เมื่อวันที่ 26 กรกฎาคม ค.ศ. 2020 ซึ่งเธอได้ร่วมทีมกับอาจา คอง และอาซูกะ เพื่อเอาชนะอายาเมะ ซาซามูระ, ฮิโรโยะ มัตสึโมโตะ และโยชิโกะ ในแมตช์แท็กทีมหญิงหกคน ขณะแข่งสำหรับสมาคมโปรเรสต์ลิงเวฟ เธอเป็นฝ่ายชนะซิวริ และซากูระ ฮิโรตะ ขณะร่วมทีมกับยูมิ โอกะ ที่ซันเดย์เวฟ วอล.37 เมื่อวันที่ 23 กุมภาพันธ์ ค.ศ. 2020 ที่การแสดงวิซาร์ดออฟออซ ค.ศ. 2017 ของออซอะคาเดมีเมื่อวันที่ 25 มกราคม ค.ศ. 2017 เธอได้ร่วมทีมกับอาจา คอง และรินะ ยามาชิตะ เพื่อเอาชนะโอซากิ-งุง (มายะ ยูกิฮิ, มายูมิ โอซากิ และยูมิ โอกะ ในอีกแมตช์แท็กทีมหญิงหกคน
อาชีพมวยปล้ำอาชีพ > ดีดีที โปร-เรสต์ลิง และโตเกียวโจชิโปรเรสต์ลิง (ค.ศ. 2013–ปัจจุบัน)

ซากิ อากาอิ มีผลงานส่วนใหญ่ในอาชีพของเธอให้แก่สมาคมดีดีที โปร-เรสต์ลิง (DDT) และโตเกียวโจชิโปรเรสต์ลิง (TJPW) ซึ่งในโตเกียวโจชิโปรเรสต์ลิง เธอเป็นอดีตแชมป์พรินเซสแท็กทีมภานใต้ชื่อซากิซามะ และร่วมทีมกับอาซูซะ คริสตี ในฐานะนีโอบีชิกิ-งุง เพื่อเอาชนะมิราเคลียนส์ (โชโกะ นากาจิมะ และยูกะ ซากาซากิ) สำหรับตำแหน่ง "เลตส์โก! โก! อีฟยูโก! เวนยูโก! อีฟยูเกตลอสต์ยูจัสต์โกทูเนริมะ!" เมื่อวันที่ 3 กุมภาพันธ์ ค.ศ. 2018 ส่วนในสมาคมดีดีที เธอมีผลงานในฐานะเป็นส่วนหนึ่งของกลุ่มอีรัปชัน และจับคู่กับเพื่อนร่วมกลุ่มของเธอ ซึ่งได้แก่ยูกิโอะ ซากางูจิ และคาซูตาดะ ฮิงูจิ เพื่อเป็นแชมป์แท็กทีม 6 คน เคโอ-ดี ด้วยการเอาชนะ #แดมน์ฮาตส์ (เท็ตสึยะ เอ็นโด, ที-ฮอว์ก และเอลลินดามัน) ในการแข่งแท็กทีมระหว่างเพศหกคนที่ "ดีดีที ทีวี โชว์! #7" เมื่อวันที่ 20 มิถุนายน ค.ศ. 2020 เธอเป็นอดีตแชมป์ไอรอนแมนเฮฟวีเวตหลายสมัย โดยครั้งสุดท้ายชนะในรายการดีดีที นิวเยียร์สเปเชียล 2020 เมื่อวันที่ 3 มกราคม ในกอนต์เล็ตแบตเทิลรอยัลที่รวมถึงแชมป์อย่างโอโมจิ, อันโตนีโอ ฮนดะ, กอร์เจิส มัตสึโนะ, คาซูกิ ฮิราตะ, เคโงะ นากามูระ, มิซูกิ วาตาเซะ, โทรุ โอวาชิ และยูกิ อีโนะ ส่วนนิตยสารโปรเรสต์ลิงอิลลัสเตรเตดได้จัดให้เธออยู่ในอันดับ 478 ของเนักมวยปล้ำเดี่ยว 500 อันดับแรกของ ค.ศ. 2020 และที่ทีเจพีดับเบิลยู สติลอินคัมพลีต เมื่อวันที่ 17 เมษายน ค.ศ. 2021 อากาอิได้ชนะรายการพรินเซสแท็กทีมแชมเปียนชิป เคียงข้างเม ซูรูงะ ในฐานะนีโอบีชิกิ-งุง หลังจากเอาชนะพี่น้องบากูเรสึ (โนโดกะ เท็นมะ และยูกิ ไอโนะ) ต่อมา อากาอิ และซูรูงะ แพ้การแข่งพรินเซสแท็กทีมแชมเปียนชิปให้แก่ทีมแมจิเคิลซูการ์แรบบิตส์ (ยูกะ ซากาซากิ และมิซูกิ) เมื่อวันที่ 10 ตุลาคม ค.ศ. 2021 ที่เรสเซิลพรินเซส II
อาชีพนักแสดง

อากาอิได้เซ็นสัญญากับแพลทินัมโปรดักชัน ซึ่งเป็นเอเจนซีผู้จัดการศิลปืนของญี่ปุ่น เธอปรากฏตัวในภาพยนตร์หลายเรื่อง เช่น เลดีนินจา: บลูชาโดว์ ใน ค.ศ. 2018 ซึ่งเธอรับบทเป็นโคนัตสึ คูโจ และไจแอนต์มอนสเตอร์โมโน (ค.ศ. 2016) ซึ่งเธอรับบทเป็นลิซา
ตำแหน่งชนะเลิศและความสำเร็จ

ดีดีที โปร-เรสต์ลิง
เคโอ-ดี 6-แมนแท็กทีมแชมเปียนชิป (1 ครั้ง) – ร่วมกับยูกิโอะ ซากางูจิ และคาซูซาดะ ฮิงูจิ
ไอรอนแมนเฮฟวีเวตแชมเปียนชิป (21 ครั้ง, ปัจจุบัน)
โตเกียวโจชิโปรเรสต์ลิง
พรินเซสแท็กทีมแชมเปียนชิป (3 ครั้ง, ปัจจุบัน) – ร่วมกับอาซูซะ คริสตี (1 ครั้ง), มิซาโอะ (1 ครั้ง) และเม แซ็ง-มีแชล (1 ครั้ง)
"ฟูตาริวะพรินเซส" แมกซ์ฮาร์ตทัวร์นาเมนต์ (ค.ศ. 2021) – ร่วมกับเม แซ็ง-มีแชล
โตเกียวสปอตส์
นิวคัมเมอร์อะวอร์ด (ค.ศ. 2014)
โปรเรสต์ลิงอิลลัสเตรเตด
อยู่ในอันดับที่ 478 ของนักมวยปล้ำเดี่ยว 500 อันดับแรกในพีดับเบิลยูไอ 500 เมื่อ ค.ศ. 2020
แหล่งข้อมูลอื่น

赤井沙希 | DDT Official Web 公式プロフィール
沙希様 | DDT Official Web 公式プロフィール
赤井沙希 | プラチナムプロダクション 公式プロフィール
赤井沙希（DDTプロレスリング）オフィシャルブログ
ซากิ อากาอิ ที่เอกซ์ (ทวิตเตอร์)
ซากิ อากาอิ ที่อินสตาแกรม
| ด ค กรายชื่อแชมป์แท็กทีม 6 คน KO-D |
| --- | --- |
 Team Drift (Keisuke Ishii, Shigehiro Irie and Soma Takao)  Monster Army (Antonio Honda, Daisuke Sasaki and Yuji Hino)  Golden☆Rendezvous～ (Gota Ihashi, เคนนี โอเมกา and โคตะ อิบูชิ)  Monster Army (Antonio Honda, Hoshitango and Yuji Hino)  Ten Million Gay Powers (Danshoku Dino, เค็นซูเกะ ซาซากิ and Makoto Oishi)  Akebono, Sanshiro Takagi and Toru Owashi  Team Homo Sapiens (Aja Kong, Danshoku Dino and Makoto Oishi)  Golden☆Storm Riders (Daisuke Sasaki, เคนนี โอเมกา and โคตะ อิบูชิ)  Shuten-dōji (Kudo, Masa Takanashi/Masahiro Takanashi and Yukio Sakaguchi)  Happy Motel (Antonio Honda, Konosuke Takeshita and Tetsuya Endo)  T2Hii (Kazuki Hirata, Sanshiro Takagi and Toru Owashi)  Genpatsu Daio (Brahman Kei, Brahman Shu and Gorgeous Matsuno)  #OhkaTeikoku (Danshoku Dino, Ken Ohka and Super Sasadango Machine)  #OhkaTeikoku (Danshoku Dino, เค็นโซ and Super Sasadango Machine)  Kazusada Higuchi, Kouki Iwasaki and Shunma Katsumata  Damnation (Daisuke Sasaki, Mad Paulie and Tetsuya Endo)  Kazusada Higuchi, Kouki Iwasaki and Mizuki Watase  NωA (Makoto Oishi, Mao and Shunma Katsumata)  All Out (Akito, Diego and Konosuke Takeshita)  Koju Takeda, Kota Umeda and Yuki Ueno  All Out (Akito, Shunma Katsumata and Konosuke Takeshita)  Damnation (Tetsuya Endo, Mad Paulie and Soma Takao)  #StrongHearts (Cima, T-Hawk and Duan Yingnan)  All Out (Akito, Konosuke Takeshita and Yuki Iino)  Chihiro Hashimoto, Dash Chisako and เมโกะ ซาโตมูระ  All Out (Konosuke Takeshita, Shunma Katsumata and Yuki Iino)  #DamnHearts (Tetsuya Endo, T-Hawk and El Lindaman)  Eruption (Kazusada Higuchi, Yukio Sakaguchi and ซากิ อากาอิ)  Young Communication Generation (Akito, Kazuki Hirata and Shota)  Damnation (Tetsuya Endo, Soma Takao and Yuji Hino) (ปัจจุบัน)
ทะสึฮิโระ โยะเนะมิสึ

แผงแนะนำ ทะสึฮิโระ โยะเนะมิสึ ในสถานีรถไฟโคฟุ (สิงหาคม ค.ศ. 2012)
ทะสึฮิโระ โยะเนะมิสึ (ญี่ปุ่น: 米満達弘; อังกฤษ: Tatsuhiro Yonemitsu) เกิดวันที่ 5 สิงหาคม ค.ศ. 1986 ที่ฟุจิโยะชิดะ จังหวัดยะมะนะชิ และสำเร็จการศึกษาเศรษฐศาสตร์การเมืองจากมหาวิทยาลัยทะคุโชะกุ เป็นนักมวยปล้ำชาวญี่ปุ่น ผู้ซึ่งได้รับรางวัลเหรียญทองจากการแข่งโอลิมปิกฤดูร้อน 2012 ที่กรุงลอนดอน โดยเป็นฝ่ายชนะสุชิล กุมาร์ จากอินเดียในรอบชิงชนะเลิศรุ่น 66 กก. ฟรีสไตล์ชาย
นอกจากนี้ เขายังเป็นร้อยตรีประจำกองกำลังป้องกันตนเองภาคพื้นดินญี่ปุ่น